Edu Zelaieta

Eduardo Zelaieta Anta (Gasteiz, Araba, 1973ko ekainaren 26a) Euskal Herriko Unibertsitateko irakaslea, euskal idazlea, itzultzailea eta Mugaldekoak taldearen kidea da. Hizkuntzalaritzan eta Euskal Ikasketetan doktore da.

Idazle eta itzultzaile moduan, hainbat genero landu izan ditu: poesia, zutabegintza, kantuetarako letragintza eta haur literatura. Poesiari dagokionez, bi sari nagusi eskuratu ditu (Ernestina de Champourcin 2001ean eta Joseba Jaka Literatur Beka 2003an) eta bakarkako lau liburu argitaratu.

Zutabegintzaren aldetik, hainbat hedabidetan kolaboratu izan du maiztasunez: Euskaldunon Egunkaria, Geu Gasteiz, Radio Vitoria, ETB, Argia, Berria, Alea eta Hala Bedi Irratia, besteak beste. Hain zuzen ere, komunikabideetako jarduera horrekin lotuta, Mundutik mundua (Arabako hitzontzi baten kronikak) liburua eman du argitara; epilogoa edo hitzatzea Karmele Jaio idazlearena da.

Kantuetarako letragintza dela eta, Mugaldekoak taldearentzat idazten ditu testuak eta kantuetarako letrak 2004az geroztik; literaturaren eta musikaren arteko topagune horren ondorioz, hiru disko eman ditu argitara taldeak orain arteko bidean. Halaber, beste musikari batzuei ere letrak idatzi izan dizkie; Estitxu Pinatxori edo Joseba Irazokiri, esaterako.

Diziplina artistikoen arteko elkarguneetan interesa agertu du behin baino gehiagotan eta, Mugaldekoak proiektuaz gainera, Eneko Ugarte ilustratzaile eta pintore gasteiztarrarekin zenbait ikuskizun egin izan ditu jendaurrean, baita erakusketa bat osatu ere: Basque misreadings (Berrian gaizki irakurriak) izenekoa. Era berean, MAMIAK kolektiboa sortu du 2021ean beste diziplina batzuetatik datozen Txema Ramirez de la Piscina, Josune Velez de Mendizabal, Marina Suarez, Ander Gondra eta Irantzu Lekuerekin. Kolektiboak Ogiak hizketan baleki izeneko antzezlana, haien lehen lana, aurkeztu du.

2016az geroztik haur literaturan ere badihardu; esparru horretan espezializatua dagoen Txabi Arnal idazlearekin batera hainbat liburu kaleratu ditu. Arnalek eta Zelaietak idatzitako Hiru Lehoi ipuina Estatuan argitaratutako liburu onenen sartu zuen OEPLIJk (Organización Española para el Libro Infantil y Juvenil). Era berean, haurrentzako itzulpenak ere egin izan ditu, ingelesetik eta katalanetik euskarara Ibaizabal argitaletxearentzat. 

Azkenik, irakasle eta ikertzaile lanak egiten ditu EHUko Hizkuntzaren eta Literaturaren Didaktikaren Sailean. Alde horretatik, Hizkuntzaren eta Hezkuntzaren gaineko hainbat ikerlan idatziak ditu, Euskaltzaindiak argitaratutako Baztan-Bidasoko hizkeren azterketa dialektologikoa doktorego-tesia barne (2009).

Lanak

Helduentzako Liburuak 
 2002: Jendakiak urruneko familiatan, Arabako Foru Aldundia
 2004: Mugaldekoak, Susa
 2006: Lauburu. Pirinioetako kontakizunak (beste egile batzuekin), EIE
 2006: Bidasoa, Irudi
 2007: Maldetan sagarrak. Euskal gatazka euskal literaturan (Ibon Egañarekin batera ed.), UEU
 2009: Baztan-Bidasoko hizkeren azterketa dialektologikoa, Euskaltzaindia
 2010: Aldaira urdinak, Alberdania
 2016: Ispilu biluziak, Pamiela
 2019: Mundutik mundua. Arabako hitzontzi baten kronikak. (hitzatzea Karmele Jaiorena da), Pamiela

Haurrentzako Liburuak 
 2018: Torlojuak, (Txabi Arnalekin batera), Elkar
 2018: Amets anfibio, Ibaizabal
2021: Berta Berezi (Txabi Arnalekin batera), Erein
2021: Tatxani Handiaren azken trukoa (Txabi Arnalekin batera), Elkar
2022: Hiru lehoi (Txabi Arnalekin batera), Elkar
2023: Gora gure alkate jakintsua! (Txabi Arnalekin batera), Elkar

CD-liburuak 
 2006: Mugaldekoak: Biziago sentitzeak dakarren muga inguruan, Gaztelupeko Hotsak
 2012: Begiak lekuko, Gaztelupeko Hotsak
 2017: Galdemoduen trilogia, Gaztelupeko Hotsak

Diziplinarteko proiektuak eta erakusketak 
 2016 Ispilu biluziak | Literatura eta pintura uztartzen dituen performancea (Eneko Ugarterekin batera)
 2019 Mundutik mundua | Literatura eta ilustrazioa uztartzen dituen perfomancea (Eneko Ugarterekin batera )
 2020 Basque misreadings | perfomancea eta erakusketa (Eneko Ugarte artista plastikoa, Ane Gebara dramatizazioa eta Beñat Goitia musika)
2021: Ogiak hizketan baleki antzezlan performatiboa (MAMIAK kolektiboa)

Sariak eta aitortzak 

 2001 Ernestina de Champourcin Poesia Sariketa. Arabako Foru Aldundia. Jendakiak urruneko familiatan lanarekin.
 2003 Joseba Jaka beka. Mugaldekoak proiektuarekin. 
 2021 TOPAraba. Vital Fundazioa eta Oihaneder Euskararen Etxea. Ogiak hizketan baleki proiektuarekin.
 2023 OEPLIJk (Organización especial para el Libro Infantil y Juvenil), Espainiar Estatuan aurreko urtean argitaratutako liburu onenen katalogoan sartu zuen Hiru Lehoi ipuina.

Erreferentziak

Kanpo estekak 
 «Edu Zelaieta», Literaturaren Zubitegia
 http://www.idazleak.org/euskara/idazleak/edu-zelaieta-anta/bibliografia
 http://www.naiz.eus/eu/hemeroteca/gaur8/editions/gaur8_2017-07-01-07-00/hemeroteca_articles/edu-zelaieta
 www.mugaldekoak.com
https://www.eitb.eus/es/radio/radio-vitoria/programas/radio-vitoria-gaur-actualidad/detalle/8414685/ogiak-hizketan-baleki-quien-enveneno-a-tropas-inglesas/
https://www.berria.eus/paperekoa/1872/023/001/2021-10-27/ogiak-badu-beste-istorio-bat.htm
https://www.elcorreo.com/alava/araba/primera-edicion-iniciativa-20210520125743-nt.html
https://www.noticiasdealava.eus/cultura/2021/10/19/edu-zelaieta-txabi-arnal-liburua/1134093.html
  Lan argitaratuen zerrenda, Dialnet webgunean.
   Biblioteca Nacional de España: https://datos.bne.es/persona/XX1608390.html  

Euskal idazleak
Gasteizko idazleak
Euskal Herriko Unibertsitateko irakasleak
Arabako irakasleak
Euskal poetak